Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέση της Κοινότητας στο πλαίσιο του συμβουλίου υπουργών ΑΚΕ-ΕΚ όσον αφορά τη χρηματοδοτική στήριξη ενός καθεστώτος χρηματοδότησης των επενδύσεων για τη βιομηχανική και επιχειρηματική ανάπτυξη στις χώρες ΑΚΕ

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η τέταρτη σύμβαση Λομέ, όπως αναθεωρήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995, αναθέτει πρωτεύοντα ρόλο στον ιδιωτικό τομέα όσον αφορά την αναδιάρθρωση των οικονομιών των χωρών ΑΚΕ, ειδικότερα με τη δημιουργία θέσεων απασχόλησης, την αύξηση των κερδών και την ενσωμάτωση των οικονομιών αυτών στην παγκόσμια οικονομία [1]. ´Ετσι, η σύμβαση δίνει έμφαση στην ανάγκη παροχής ικανοποιητικής στήριξης για να βοηθηθεί η ανάπτυξη του ιδιωτικού τομέα.

[1] Βλέπε ειδικότερα: Κύριες διατάξεις: μέρος δεύτερο: Τίτλος V: Βιομηχανική ανάπτυξη, κατασκευαστική και μεταποιητική βιομηχανία (άρθρα 77 έως 98).Τίτλος VIII: Ανάπτυξη των επιχειρήσεων (άρθρα 110 έως 113).Τίτλος ΙΧ: Ανάπτυξη των υπηρεσιών.μέρος τρίτο: Τίτλος ΙΙΙ, Κεφάλαιο 3, Τμήμα 1 (Προώθηση των επενδύσεων).Τμήμα 3 (Χρηματοδότηση των επενδύσεων) και Τμήμα 4 (Στήριξη των επενδύσεων).

Για το λόγο αυτό διατέθηκαν σημαντικοί πόροι για τη χρηματοδότηση των επενδύσεων τόσο στον δημόσιο όσο και στον ιδιωτικό τομέα, που ανέρχονται σε 1 δισεκατ. ευρώ υπό μορφή επιχειρηματικών κεφαλαίων από το Ευρωπαϊκό Ταμείο Ανάπτυξης (ΕΤΑ). Η διαχείριση των πόρων αυτών έχει αναληφθεί από την Ευρωπαϊκή Τράπεζα Επενδύσεων (ΕΤΕ). Επιπλέον, άλλοι πόροι της ΕΤΑ, υπό τη μορφή επιχορηγήσεων που διαχειρίζεται η Επιτροπή, έχουν διατεθεί για να χρηματοδοτηθούν η στήριξη για την ανάπτυξη του ιδιωτικού τομέα μέσω μακροοικονομικών μεταρρυθμίσεων, η τεχνική και η μη χρηματοδοτική βοήθεια μέσω εθνικών/περιφερειακών ενδεικτικών προγραμμάτων ή ad-hoc πρωτοβουλίες (όπως το CDI) και δραστηριότητες που σχετίζονται με την προώθηση των επενδύσεων.

´Οσον αφορά τη χρηματοδότηση των επενδύσεων, οι πόροι τους οποίους διαχειρίζεται η ΕΤΕ στο πλαίσιο των δύο χρηματοδοτικών πρωτοκόλλων της Λομέ ΙV ανέρχονται σε 1825 εκατ. ευρώ για πράξεις επιχειρηματικών κεφαλαίων (825 εκατ. ευρώ στο πλαίσιο του πρώτου πρωτοκόλλου και 1000 εκατ. ευρώ στο πλαίσιο του δεύτερου πρωτοκόλλου) και σε 650 εκατ. ευρώ για επιδοτήσεις επιτοκίων. Επιπλέον, τα κράτη μέλη της ΕΕ καθόρισαν ανώτατο ποσό 2858 εκατ. ευρώ για πράξεις που θα χρηματοδοτούνται από τους ιδίους πόρους της ΕΤΕ (1200 εκατ. ευρώ στο πλαίσιο του πρώτου πρωτοκόλλου και 1658 εκατ. ευρώ στο πλαίσιο του δεύτερου πρωτοκόλλου). Τα ποσά αυτά αντιπροσωπεύουν το 20% των συνολικών χρηματοδοτικών πόρων που προβλέπονται από τα δύο χρηματοδοτικά πρωτόκολλα της σύμβασης [2].

[2] Βλέπε Παράρτημα Ι για λεπτομέρειες.

Τα διατεθέντα ποσά τόσο υπό μορφή επιχειρηματικών κεφαλαίων όσο και από ίδιους πόρους της ΕΤΕ είναι υψηλά από την έναρξη ισχύος των χρηματοδοτικών πρωτοκόλλων. Στις 29 Φεβρουαρίου 2000, ο συνολικός όγκος των επιχειρηματικών κεφαλαίων, για το πρώτο και το δεύτερο χρηματοδοτικό πρωτόκολλο, ανέρχεται σε 1405,62 εκατ. ευρώ, ποσό ισοδύναμο προς το 77,02% του συνολικού ποσού που διέθεσε η ΕΤΕ για πράξεις επιχειρηματικών κεφαλαίων στο πλαίσιο της σύμβασης [3]. Περαιτέρω ανάλυση δείχνει ότι τα διατεθέντα ποσά αυξήθηκαν από 117 εκατ. ευρώ το διάστημα 1990-97 σε 271 εκατ. ευρώ το 1998 (παρά την καθυστερημένη έναρξη ισχύος του 8ου ΕΤΑ).

[3] Βλέπε Παράρτημα II για πλήρη επισκόπηση της χρησιμοποίησης των πόρων (κατάσταση 29.02.2000).

Τα μεγέθη αυτά μπορούν να εξηγηθούν με πολλούς τρόπους. Από την πλευρά της ΑΚΕ, είναι σαφές ότι οι διαρθρωτικές μεταρρυθμίσεις που εφαρμόζουν τα κράτη ΑΚΕ οδήγησαν, χάρη στη σταδιακή ελευθέρωση των οικονομιών τους, στην ανάπτυξη ενός ανταγωνιστικότερου παραγωγικού τομέα. Το γεγονός αυτό οδήγησε σε αυξημένη ζήτηση για χρηματοδοτικούς πόρους. Παράλληλες προσπάθειες για εξορθολογισμό και αναδιάρθρωση του χρηματοπιστωτικού και τραπεζικού τομέα σε πολλές χώρες ΑΚΕ συνέβαλε στην ελάφρυνση - αν και μόνο εν μέρει - των υφιστάμενων αυστηρών χρηματοπιστωτικών περιορισμών. Οι ευνοϊκές αυτές τάσεις, παράλληλα με τα ευεργετικά αποτελέσματα της υιοθέτησης περισσότερο ευέλικτων κριτηρίων για τη χρησιμοποίηση επιχειρηματικών κεφαλαίων στο πλαίσιο της σύμβασης Λομέ IVα είχαν ως συνέπεια να επιταχυνθεί ο ρυθμός αναλήψεων υποχρεώσεων σε επιχειρηματικά κεφάλαια όλων των μορφών.

Παράλληλα με τις ενδογενείς αυτές αιτίες, η στήριξη της ανάπτυξης ενός ισχυρού, ανταγωνιστικού και βιώσιμου ιδιωτικού τομέα αποτελεί βασικό πυλώνα της κοινοτικής αναπτυξιακής πολιτικής. ´Ολοι οι χορηγοί βοήθειας, περιλαμβανομένης της Κοινότητας και των κρατών μελών της, λαμβάνουν όλο και περισσότερο υπόψη την ανάγκη ικανοποιητικής στήριξης του ιδιωτικού τομέα στο πλαίσιο των πολιτικών τους, δεδομένου ότι ο τομέας αυτός αποτελεί σημαντική πηγή ανάπτυξης και απασχόλησης στις αναπτυσσόμενες χώρες [4].

[4] Ψήφισμα του συμβουλίου των υπουργών για μια κοινοτική στρατηγική ανάπτυξης του ιδιωτικού τομέα στις αναπτυσσόμενες χώρες (Συνεδρίαση του Συμβουλίου Ανάπτυξης της ΕΕ, Βρυξέλλες, 21 Μαΐου 1999).

Ειδικότερα, η Κοινότητα θέσπισε ανανεωμένη στρατηγική για την ανάπτυξη του ιδιωτικού τομέα στις αναπτυσσόμενες χώρες, δίδοντας έμφαση στη στήριξη των πολιτικών που στοχεύουν σε μακροοικονομικές μεταρρυθμίσεις, αλλά επίσης και στη στήριξη σε ενδιάμεσο και μικροοικονομικό επίπεδο. Ως αποτέλεσμα, για τις χώρες ΑΚΕ, οι πόροι υπό μορφή επιχειρηματικών κεφαλαίων συμπληρώθηκαν με άλλες πρωτοβουλίες που χρηματοδοτεί η ΕΤΑ, για παράδειγμα, χρηματοδοτικά μέσα που καθορίζονται από τη ζήτηση, από κοινού ανάληψη των δαπανών, που στοχεύουν στην αύξηση της ανταγωνιστικότητας των επιχειρήσεων των χωρών ΑΚΕ και στην ενίσχυση της ικανότητας του ιδιωτικού τομέα και των μη χρηματοπιστωτικών μεσολαβητών.

´Ενα βασικό στοιχείο της προσέγγισης αυτής είναι η ανάγκη να εξασφαλισθεί συνέπεια, συνοχή και συμπληρωματικότητα μεταξύ των διάφορων κοινοτικών οργάνων που εμπλέκονται στην αναπτυξιακή συνεργασία καθώς και με όλους τους άλλους διμερείς/πολυμερείς χορηγούς. Αυτό προϋποθέτει καλύτερη ενσωμάτωση των διαφόρων μέσων που παρέχει η Ευρωπαϊκή Επιτροπή, η Ευρωπαϊκή Τράπεζα Επενδύσεων και το Κέντρο για την Ανάπτυξη της Βιομηχανίας (CDI). Στην επόμενη σύμβαση, η συνοχή αυτή θα ενισχυθεί με την αύξηση των διαθέσιμων πόρων και τη βελτίωση των διαδικασιών εφαρμογής των πρωτοβουλιών σε όλους τους τομείς.

Για να εξασφαλισθεί μια τέτοια συνοχή, είναι σημαντικό να μην θιγούν από την έλλειψη πόρων τα σημερινά μέσα και οι πρωτοβουλίες που χρηματοδοτεί το 8ο ΕΤΑ, ειδικότερα όσον αφορά τη χρηματοδότηση των επενδύσεων. Ωστόσο, εάν διατηρηθεί ο σημερινός ρυθμός ανάληψης υποχρεώσεων, το ποσό των πόρων που διατίθεται για πράξεις επιχειρηματικών κεφαλαίων στο πλαίσιο της σύμβασης Λομέ IV μπορεί να χρησιμοποιηθεί πλήρως πριν από την έναρξη ισχύος της επόμενης σύμβασης και να διατεθούν πόροι στο πλαίσιο του νέου χρηματοδοτικού μέσου για τις επενδύσεις.

Ενόψει της κατάστασης αυτής, και βάσει των πληροφοριών που λήφθηκαν από την ΕΤΕ η Επιτροπή θεωρεί ότι οι χρηματοδοτικοί πόροι για τον ιδιωτικό τομέα πρέπει να αυξηθούν, προκειμένου να προληφθεί η διακοπή της ροής της χρηματοδότησης, λόγω εξάντλησης των πόρων. Η Επιτροπή, μετά από στενή διαβούλευση με την ΕΤΕ, υπολογίζει ότι θα μπορούσαν να απορροφηθούν συμπληρωματικά 300 εκατ. ευρώ για επενδυτικές πράξεις στις χώρες ΑΚΕ τα επόμενα τρία χρόνια, επιπλέον από το 1 δισεκατ. ευρώ που έχει ήδη προγραμματισθεί από την ΕΤΕ στο πλαίσιο του δεύτερου πρωτοκόλλου.

Κατά συνέπεια, η Επιτροπή προτείνει στο συμβούλιο ΑΚΕ-ΕΚ να αποφασίσει τη δυνατότητα χρησιμοποίησης, για πράξεις επιχειρηματικού κεφαλαίου σε χώρες ΑΚΕ, μέγιστου ποσού 300 εκατ. ευρώ από μη διατεθέντες προγραμματιζόμενους πόρους από το 8ο ΕΤΑ και από προηγούμενα ταμεία καθώς και από μη χρησιμοποιηθέντα κονδύλια για επιδοτήσεις επιτοκίων και πράξεις επιχειρηματικού κεφαλαίου από το 6ο και το 7ο ΕΤΑ. Από την Επιτροπή ζητείται να λάβει τα κατάλληλα μέτρα για την εφαρμογή της παρούσας απόφασης.

Οι απαιτούμενοι πόροι θα εξευρεθούν μέσω:

- της διάθεσης ποσού 183 εκατ. ευρώ από μη διατεθέντες προγραμματιζόμενους πόρους του 8ου ΕΤΑ.

- της διάθεσης ποσού 55 εκατ. ευρώ από τους μη διατεθέντες πόρους του 6ου ΕΤΑ για επιχειρηματικά κεφάλαια του παρόντος προγράμματος και

- της διάθεσης ποσού 62 εκατ. ευρώ από τους μη χρησιμοποιηθέντες πόρους του 7ου ΕΤΑ για επιδοτήσεις επιτοκίου του παρόντος προγράμματος.

Οι παρεμβάσεις επιχειρηματικών κεφαλαίων που προβλέπονται στο πλαίσιο της παρούσας απόφασης πρέπει να συμπληρωθούν από σημαντική χρηματοδότηση του ιδιωτικού τομέα και να συμβάλλουν στην προώθηση των τοπικών διαχειριστικών ικανοτήτων. ένα μέρος των κονδυλίων που προορίζονται για πράξεις επιχειρηματικών κεφαλαίων βάσει της παρούσας απόφασης πρέπει να χρησιμοποιηθεί για την ενίσχυση των τοπικών χρηματοπιστωτικών ιδρυμάτων.

Η ΑΚΕ-ΕΚ θα αποφασίσει επίσης να αναθέσει στην ΕΤΕ τη διαχείριση του προγράμματος αυτού και την ανάληψη ενεργειών σύμφωνα με τις τρέχουσες διαδικασίες και τα χρηματοδοτικά κριτήρια που ορίζονται στη σύμβαση για τη χρησιμοποίηση και τη διάθεση "επιχειρηματικών κεφαλαίων". [5]

[5] Τίτλος VIII (άρθρα 110 έως 113): ανάπτυξη των επιχειρήσεων. ´Αρθρο 229: τομείς παρέμβασης. ´Αρθρο 230 (2(α) έως (δ)): επιλεξιμότητα για τη χρηματοδότηση, δικαιούχοι. ´Αρθρο 233 (1, 3 και 4): τρόποι και προϋποθέσεις χρηματοδότησης. ´Αρθρο 234: επιχειρηματικά ("επισφαλή") κεφάλαια. ´Αρθρα 258 και 259: προώθηση των επενδύσεων. ´Αρθρα 263 έως 272: χρηματοδότηση και στήριξη των επενδύσεων.

Το μεικτό συμβούλιο ΑΚΕ-ΕΚ θα αποφασίσει σε μεταγενέστερο στάδιο για τον τρόπο χρησιμοποίησης των κονδυλίων τα οποία θα επιστραφούν στο πρόγραμμα μετά την αποπληρωμή των επενδυτικών κονδυλίων εκ μέρους των οφειλετών.

Πίνακας I

Αναλυτική κατάταξη των πόρων που διαχειρίζεται η ΕΤΕ στο πλαίσιο της Λομέ IV

(Επιχειρηματικά κεφάλαια και ίδιοι πόροι ΕΤΕ)

>ΘΕΣΗ ΠIΝΑΚΑ>

Πίνακας II

Επιχειρηματικά κεφάλαια και επιδοτήσεις επιτοκίου : (κατάσταση 29.02.2000)

>ΘΕΣΗ ΠIΝΑΚΑ>

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέση της Κοινότητας στο πλαίσιο του συμβουλίου υπουργών ΑΚΕ-ΕΚ όσον αφορά τη χρηματοδοτική στήριξη ενός καθεστώτος χρηματοδότησης των επενδύσεων για τη βιομηχανική και επιχειρηματική ανάπτυξη στις χώρες ΑΚΕ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

´Εχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 310 και το άρθρο 300, δεύτερη παράγραφος, δεύτερο εδάφιο,

την πρόταση της Επιτροπής [6],

[6] ΕΕ C , , σ. .

Εκτιμώντας τα εξής:

(1) Με το άρθρο 30 της τέταρτης σύμβασης ΑΚΕ-ΕΚ όπως τροποποιήθηκε από τη συμφωνία που υπεγράφη στον Μαυρίκιο στις 4 Νοεμβρίου 1995, και παρατάθηκε με την απόφαση 1/2000 της επιτροπής πρέσβεων ΑΚΕ-ΕΚ, συστήνεται συμβούλιο υπουργών με εξουσία να λαμβάνει αποφάσεις σύμφωνα με τη σύμβαση.

(2) Η θέση της Κοινότητας στο πλαίσιο του συμβουλίου υπουργών ΑΚΕ-ΕΚ πρέπει να καθορισθεί με σκοπό να εγκριθεί από το εν λόγω συμβούλιο απόφαση για τη χρηματοδοτική στήριξη ενός καθεστώτος χρηματοδότησης των επενδύσεων για τη βιομηχανική και επιχειρηματική ανάπτυξη στις χώρες ΑΚΕ.

ΑΠΟΦΑΣΙΖΕΙ:

Άρθρο 1

Η θέση της Κοινότητας στο πλαίσιο του συμβουλίου υπουργών ΑΚΕ-ΕΚ όσον αφορά τη χρηματοδοτική στήριξη ενός καθεστώτος χρηματοδότησης των επενδύσεων για τη βιομηχανική και επιχειρηματική ανάπτυξη στις χώρες ΑΚΕ βασίζεται στο συνημμένο σχέδιο απόφασης του συμβουλίου υπουργών.

Άρθρο 2

Δευτερεύουσας σημασίας τροποποιήσεις στο σχέδιο απόφασης μπορούν να συμφωνηθούν χωρίς να απαιτείται νέα απόφαση του συμβουλίου.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Σχέδιο

ΑΠΟΦΑΣΗΣ ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΑΚΕ-ΕΚ

για τη χρηματοδοτική στήριξη ενός καθεστώτος χρηματοδότησης των επενδύσεων για τη βιομηχανική και επιχειρηματική ανάπτυξη στις χώρες ΑΚΕ

ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,

Έχοντας υπόψη:

Την τέταρτη σύμβαση ΑΚΕ-ΕΚ, όπως τροποποιήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995, και παρατάθηκε με την απόφαση 1/2000 της επιτροπής πρέσβεων ΑΚΕ-ΕΚ, και ιδίως το άρθρο 282 παράγραφος 5,

Εκτιμώντας τα ακόλουθα:

(1) Η τέταρτη σύμβαση Λομέ, όπως αναθεωρήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995, και παρατάθηκε με την απόφαση 1/2000 της επιτροπής πρέσβεων ΑΚΕ-ΕΚ, αναθέτει πρωτεύοντα ρόλο στον ιδιωτικό τομέα όσον αφορά την αναδιάρθρωση των οικονομιών των χωρών ΑΚΕ, ειδικότερα με τη δημιουργία θέσεων απασχόλησης, την αύξηση των κερδών και την ενσωμάτωση των οικονομιών αυτών στην παγκόσμια οικονομία.

(2) Σημαντικοί πόροι έχουν διατεθεί για τη χρηματοδότηση των επενδύσεων τόσο στον δημόσιο όσο και στον ιδιωτικό τομέα, που ανέρχονται σε 1.825 δισεκατ. ευρώ υπό μορφή επιχειρηματικών κεφαλαίων από το Ευρωπαϊκό Ταμείο Ανάπτυξης (ΕΤΑ).

(3) Το συνολικό ύψος των αναλήψεων υποχρεώσεων για επιχειρηματικά κεφάλαια, για το πρώτο και το δεύτερο χρηματοδοτικό πρωτόκολλο, ανέρχεται σε 1405,62 εκατ. ευρώ, ποσό ισοδύναμο προς το 77,02% των συνολικών πόρων που διέθεσε η ΕΤΕ για πράξεις επιχειρηματικών κεφαλαίων στο πλαίσιο της σύμβασης.

(4) Ειδικότερα, η Κοινότητα θέσπισε ανανεωμένη στρατηγική για την ανάπτυξη του ιδιωτικού τομέα στις αναπτυσσόμενες χώρες, δίδοντας έμφαση στη στήριξη των πολιτικών που στοχεύουν σε μακροοικονομικές μεταρρυθμίσεις, αλλά επίσης και στην στήριξη σε ενδιάμεσο και μικροοικονομικό επίπεδο.

(5) Το συμβούλιο υπουργών ΑΚΕ-ΕΚ θεωρεί ότι είναι σημαντικό να μην θιγούν από την έλλειψη πόρων τα σημερινά μέσα και οι πρωτοβουλίες που χρηματοδοτεί το 8ο ΕΤΑ, ειδικότερα όσον αφορά τη χρηματοδότηση των επενδύσεων. Ωστόσο, εάν διατηρηθεί ο σημερινός ρυθμός ανάληψης υποχρεώσεων, το ποσό των πόρων που διατίθεται για πράξεις επιχειρηματικών κεφαλαίων στο πλαίσιο της σύμβασης Λομέ IV μπορεί να χρησιμοποιηθεί πλήρως πριν από την έναρξη ισχύος της συμφωνίας εταιρικής σχέσης ΑΚΕ-ΕΚ και να διατεθούν πόροι στο πλαίσιο του νέου χρηματοδοτικού μέσου για τις επενδύσεις.

(6) Η επιτροπή των πρέσβεων θα λάβει απόφαση σχετικά με τα μεταβατικά μέτρα που πρέπει να εγκριθούν για το διάστημα που μεσολαβεί από τη λήξη της σημερινής σύμβασης (1η Αυγούστου 2000) μέχρι την έναρξη ισχύος της επόμενης συμφωνίας, πιθανότατα στις αρχές του 2002. Η απόφαση αυτή θα ληφθεί αφού συνυπολογιστεί η ανάγκη να εξασφαλισθεί η συνέχεια της συνεργασίας για τη χρηματοδότηση της ανάπτυξης.

(7) Οι χρηματοδοτικοί πόροι για τον ιδιωτικό τομέα πρέπει να αυξηθούν, προκειμένου να προληφθεί η διακοπή της ροής της χρηματοδότησης λόγω εξάντλησης των πόρων.

(8) Περίπου 300 εκατ. ευρώ θα μπορούσαν να απορροφηθούν από επενδυτικές πράξεις στις χώρες ΑΚΕ τα επόμενα τρία χρόνια, επιπλέον των 1.825 εκατ. ευρώ που έχουν ήδη προγραμματισθεί από την ΕΤΕ. Οι πόροι αυτοί θα μπορούσαν να κινητοποιηθούν για τη χρηματοδότηση ενός προγράμματος στήριξης των επενδύσεων του ιδιωτικού τομέα για όλες τις χώρες ΑΚΕ.

(9) Η ΕΤΕ διαχειρίζεται το παρόν πρόγραμμα και αναλαμβάνει ενέργειες σύμφωνα με τις ισχύουσες διαδικασίες και τα κριτήρια χρηματοδότησης που προβλέπει η σύμβαση για τη χρησιμοποίηση των "επιχειρηματικών κεφαλαίων".

(10) Οι παρεμβάσεις με επιχειρηματικά κεφάλαια, οι οποίες πραγματοποιούνται στο πλαίσιο της παρούσας απόφασης, πρέπει να συνοδεύονται από σημαντική χρηματοδότηση του ιδιωτικού τομέα και να συμβάλλουν στην προώθηση των τοπικών διαχειριστικών ικανοτήτων. ένα μέρος των κονδυλίων που προορίζονται για πράξεις επιχειρηματικών κεφαλαίων βάσει της παρούσας απόφασης πρέπει να χρησιμοποιηθεί για την ενίσχυση των τοπικών χρηματοπιστωτικών ιδρυμάτων.

(11) Το Συμβούλιο θα αποφασίσει σε μεταγενέστερο στάδιο για τον τρόπο χρησιμοποίησης των κεφαλαίων τα οποία θα επιστραφούν στο πρόγραμμα μετά την αποπληρωμή των επενδυτικών κονδυλίων εκ μέρους των οφειλετών.

ΑΠΟΦΑΣΙΖΕΙ:

Άρθρο 1

Οι ακόλουθοι μη διατεθέντες προγραμματιζόμενοι πόροι από το όγδοο ΕΤΑ και από προηγούμενα ταμεία καθώς και τα μη χρησιμοποιηθέντα κονδύλια που προορίζονται για επιδοτήσεις επιτοκίου και πράξεις επιχειρηματικών κεφαλαίων από το έκτο και το έβδομο ΕΤΑ μπορούν να χρησιμοποιούνται, μέχρι ανώτατου ποσού 300 εκατ. ευρώ, για πράξεις επιχειρηματικών κεφαλαίων στις χώρες ΑΚΕ:

- 183 εκατ. ευρώ από μη διατεθέντες προγραμματιζόμενους πόρους του 8ου ΕΤΑ για τον προαναφερθέντα σκοπό.

- 55 εκατ. ευρώ από τους μη διατεθέντες πόρους του 6ου ΕΤΑ για επιχειρηματικά κεφάλαια του παρόντος προγράμματος.

- 62 εκατ. ευρώ από τους μη χρησιμοποιηθέντες πόρους του 7ου ΕΤΑ για επιδοτήσεις επιτοκίου του παρόντος προγράμματος.

Τα κονδύλια αυτά προστίθενται στους πόρους που διατίθενται για πράξεις επιχειρηματικών κεφαλαίων στο πλαίσιο του όγδοου ΕΤΑ και η διαχείρισή τους πραγματοποιείται από την Ευρωπαϊκή Τράπεζα Επενδύσεων.

Άρθρο 2

Η ΕΤΕ διαχειρίζεται το παρόν πρόγραμμα και αναλαμβάνει ενέργειες σύμφωνα με τις ισχύουσες διαδικασίες και τα κριτήρια χρηματοδότησης που προβλέπει η σύμβαση για τη χρησιμοποίηση και τη διάθεση των "επιχειρηματικών κεφαλαίων".

Το Συμβούλιο θα αποφασίσει σε μεταγενέστερο στάδιο για τον τρόπο χρησιμοποίησης των κονδυλίων τα οποία θα επιστραφούν στο πρόγραμμα μετά την αποπληρωμή των επενδύσεων εκ μέρους των δανειστών.

Άρθρο 3

Ζητείται από την Επιτροπή να λάβει τα αναγκαία μέτρα για την εφαρμογή της παρούσας απόφασης η οποία θα αρχίσει να ισχύει την ημέρα της έγκρισής της.

...........

Για το συμβούλιο υπουργών ΑΚΕ-ΕΚ

Ο Πρόεδρος